**Zagreb, 16.03.2022.**

**Predmet: Obavijest gospodarskim subjektima prije formalnog početka postupka javne** **nabave s ciljem prethodnog istraživanja tržišta**

Hrvatska akademska i istraživačka mreža – CARNET planira započeti postupak javne nabave **IKT opreme - učenički uređaji za školske učionice** u sklopu II. faze programa „e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće“.

Shodno tome, ovim putem sukladno Zakonu o javnoj nabavi (NN 120/16) prije formalnog početka postupka javne nabave sa svrhom provođenja istraživanja tržišta (radi pripreme nabave i informiranja gospodarskih subjekata o svojim planovima i zahtjevima u vezi s nabavom), u nastavku ove obavijesti, CARNET objavljuje zahtjeve vezane za nabavu i isporuku **IKT opreme - učenički uređaji za školske učionice.**

**Radi daljnjeg planiranja i provedbe postupka te izrade dokumentacije o nabavi molimo sve zainteresirane gospodarske subjekte da dostave primjedbe i prijedloge zajedno s predloženom tehničkom specifikacijom i cijenom opreme za opremanje dijela učionica u školama - faza 2 sukladno danim zahtjevima najkasnije do 23.03.2022. u 14:00 sati, na adresu elektroničke pošte** **nabava@carnet.hr****.**

U nastavku ove obavijesti zainteresiranim gospodarskim subjektima dostupni su naručiteljevi zahtjevi.

CARNET će pažljivo analizirati prikupljene informacije putem ovog istraživanja tržišta te temeljem svih dobivenih podataka sastaviti dokumentaciju o nabavi.

Prilikom provođenja istraživanja tržišta CARNET će postupati na način da svojim postupcima ne narušava tržišno natjecanje niti krši načela zabrane diskriminacije i transparentnosti.

Rezultati provedenog istraživanja ne obvezuju CARNET niti se njime stvara bilo kakav pravni posao/odnos s gospodarskim subjektima koji su u istraživanju sudjelovali.

**Kontekst postupka ove javne nabave**

Projekt e-Škole dio je sveobuhvatnog programa modernizacije hrvatskog školskog sustava naziva “e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”.

Opći cilj programa e-Škole pridonosi jačanju kapaciteta osnovnoškolskog i srednjoškolskog obrazovnog sustava, s ciljem osposobljavanja učenika za tržište rada, daljnje školovanje i cjeloživotno učenje.

Program e-Škole se provodi kroz sljedeće:

1. Pilot projekt „e-Škole: Uspostava sustava razvoja digitalno zrelih škola (pilot -projekt)"  u razdoblju od 1. ožujka 2015. godine do 31. kolovoza 2018. godine u koji je bilo uključeno 151 škola diljem Hrvatske,
2. Veliki projekt koji je planiran u trajanju od 1. rujna 2018. godine do kraja 2023. godine.

Nositelj projekta je Hrvatska akademska i istraživačka mreža - CARNET. Mjerodavno tijelo koje je nadležno CARNET-u je Ministarstvo znanosti i obrazovanja kojemu je nadležna Vlada RH. Projekt se financira sredstvima iz Europskog fonda za regionalni razvoj (EFRR) u sklopu Operativnog programa ''Konkurentnost i kohezija'' (OPKK) i iz Europskog socijalnog fonda (ESF) u sklopu Operativnog programa ''Učinkoviti ljudski potencijali'' (OPULJP) te je iz tog razloga projekt podijeljen na Projekt A (sufinanciran sredstvima EFRR) i Projekt B (sufinanciran sredstvima ESF).

**Veliki projekt e-Škole – II. faza programa**

Veliki projekt e-Škole i u njemu predviđene aktivnosti razvijaju se na temelju rezultata pilot projekta „e-Škole: Uspostava sustava razvoja digitalno zrelih škola (pilot -projekt)". U sklopu pilot projekta je sudjelovala 151 škola te se isti provodio od 1. ožujka 2015. godine do 31. kolovoza 2018. godine. Predviđeno trajanje provedbe II. faze programa je od 1. rujna 2018. godine do kraja 2022. godine. Predviđena vrijednost velikog projekta je oko 177.500.000,00 eura.

E-Škole su digitalno zrele škole, spojene brzom internet vezom, visoko opremljene adekvatnom IKT opremom te visokom  razinom automatizacije poslovnih i edukacijskih procesa. Zaposlenici u takvim školama su digitalno kompetentni, a učenici se potiču i uče da sami postanu digitalno kompetentni. Zaposlenici i učenici svakodnevno koriste IKT opremu u svrhu obrazovanja, uključujući, ali ne i ograničavajući se, na korištenje edukacijskih aplikacija i digitalnih obrazovnih sadržaja, osiguravajući na taj način da današnji učenici postanu konkurentni na tržištu rada sutrašnjice.

Nastavno na navedeno, u digitalno zrelim školama adekvatna uporaba informacijske i komunikacijske tehnologije (IKT) doprinosi sljedećim važnim aspektima: učinkovitom i transparentnom upravljanju školom, razvoju digitalno kompetentnih nastavnika spremnijih za primjenu inovacija u vlastitim pedagoškim praksama, razvoju digitalno kompetentnih učenika spremnijih za nastavak školovanja i konkurentnijima na tržištu rada (indirektni cilj).

CARNET u okviru projekta e-Škole priprema nabavu prijenosnih računala namijenjenih nastavom osoblju u školama diljem Republike Hrvatske.

Temeljem postupka javne nabave za koji se provodi ovo istraživanje tržišta, odabrat će se ponuditelj najpovoljnije ponude za opremu za školske učionice IKT-opremom.

Predmet nabave

Predmet nabave je nabava IKT opreme (učeničkih računala i ormarića za punjenje) za školske učionice, i post prodajna podrška korisniku s ciljem implementacije projekta “e-Škole: Cjelovita informatizacija procesa poslovanja škola i nastavnih procesa u svrhu stvaranja digitalno zrelih škola za 21. stoljeće”.  Procjena potrebnih količina navedena je u Troškovniku.

Uz dobavu i isporuku navedene opreme na lokacija škola, odabrani Ponuditelj dužan je osigurati sljedeće:

* Učeničke uređaja raspakirati i postaviti na predviđena mjesta,
* Postaviti konfiguraciju potrebnu za funkcioniranje uređaja u sklopu učionice,
* Ukoliko je potrebno, podesiti dodatnu potrebnu konfiguraciju, npr. spajanje na bežičnu mrežu škole
* Provjeriti ispravnost tražene konfiguracije i funkcionalnost učeničkih uređaja,
* Osigurati izradu i postavljanje oznake vidljivosti na svaku navedenu stavku opreme,
* Osigurati korisničke upute za isporučene učeničke uređaje.
* Postaviti ormar za punjenje na za to predviđeno mjesto i priključiti ga u struju, te ga učvrstiti uz zid (

Od zainteresiranog gospodarskog subjekta se očekuje da:

* Ispuni za predloženi model uređaja i ormare za pohranu i punjenje uređaja Tehničku specifikaciju (Prilog 1). U tehničkoj specifikaciji potrebno je popuniti sve stavke predložene tehničke specifikacije, u skladu s predloženim modelom traženog uređaja, Moguće je predložiti i više od jednog uređaja koji zadovoljavaju tehničku specifikaciju uz eventualni komentar utjecaja pojedinih komponenti na konačnu cijenu uređaja.
* Ispuniti priloženi Troškovnik,

Od zainteresiranog gospodarskog subjekta očekuju se i odgovori na sljedeća pitanja:

* Minimalni rok dobavljivosti opreme u RH
* Okvirni vremenski plan isporuke opreme na sve lokacije škola

Zainteresirani gospodarski subjekt slobodan je dostaviti, svoje prijedloge i primjedbe. Temeljem svih dobivenih podataka, CARNET će sastaviti dokumentaciju o nabavi.

Dodatna pitanja zainteresirani gospodarski subjekti mogu dostaviti na elektroničku poštu nabava@carnet.hr najkasnije do 23.03.2022. do 14h. CARNET će sve informacije koje nastanu temeljem dodatnih pitanja javno objaviti na mrežnim strancima na isti način kao i ovu obavijest.